Κώστας Καραπαναγιωτίδης

Ο Κώστας Καραπαναγιωτίδης (Κλείτος Κοζάνης, 8 Φεβρουαρίου 1955) είναι διακεκριμένος Έλληνας, Πόντιος τραγουδιστής, πολιτικός και επιχειρηματίας, με σημαντική συμβολή στη διατήρηση και προώθηση της ποντιακής παράδοσης.

Βιογραφία
Μεγαλωμένος σε οικογένεια με βαθιές ποντιακές ρίζες, ήρθε σε επαφή με την ποντιακή μουσική από νεαρή ηλικία, καθώς ο πατέρας του ήταν λυράρης.

Σπούδασε φοροτεχνικός και παράλληλα ξεκίνησε την καλλιτεχνική του πορεία, που σύντομα τον ανέδειξε σε μία από τις πιο χαρακτηριστικές φωνές της ποντιακής μουσικής. Τα τελευταία χρόνια δραστηριοποιείται επιχειρηματικά στον χώρο της εστίασης και του τουρισμού.

Καλλιτεχνική Πορεία
Από το 1975, ασχολείται ενεργά με την ποντιακή μουσική, έχοντας ηχογραφήσει 30 δίσκους με παραδοσιακά τραγούδια, πολλά σε πρώτη εκτέλεση. Παράλληλα, έχει γράψει στίχους και συνθέσει νέα τραγούδια, πολλά από τα οποία έχουν καθιερωθεί ως κλασικά.

Συνεργάστηκε με κορυφαίους λυράρηδες, όπως ο Γώγος Πετρίδης και ο Γεωργούλης Κουγιουμτζίδης, συμβάλλοντας στην ανάδειξη και διατήρηση της ποντιακής μουσικής κληρονομιάς.μικρογραφία|274x274px|Ο Κώστας Καραπαναγιωτίδης, χοράρχης με τη χορωδία της Ευξείνου Λέσχης Βέροιας στο Αλεξάνδρειο Μέλαθρο,  στη Θεσσαλονίκη.|πλαίσιο|αριστεράΈχει περιοδεύσει σε όλο τον κόσμο, φέρνοντας την ποντιακή μουσική κοντά στις ελληνικές κοινότητες της Αυστραλίας, των Ηνωμένων Πολιτειών, του Καναδά, της Νότιας Αφρικής, της Ευρώπης, της Ρωσίας και των πρώην σοβιετικών δημοκρατιών.

Ως χοροδιδάσκαλος, ανέλαβε την καθοδήγηση χορευτικών ομάδων και συμμετείχε ενεργά στο ποντιακό θέατρο, όπου πρωταγωνίστησε σε θεατρικές παραστάσεις που αναβίωναν την ποντιακή παράδοση.

Ήταν δημιουργός και χοράρχης δύο παραδοσιακών χορωδιών: της Ευξείνου Λέσχης Βεροίας και της Ευξείνου Λέσχης Κοζάνης. Κάθε χορωδία αποτελούνταν από 120 χορωδούς και 20 λυράρηδες, με εμφανίσεις τόσο στην Ελλάδα όσο και στο εξωτερικό, αναδεικνύοντας την ποντιακή μουσική παράδοση στο διεθνές κοινό.

Επιπλέον, υπήρξε παρουσιαστής ποντιακών εκπομπών στο ραδιόφωνο της ΥΕΝΕΔ για σχεδόν 13 χρόνια.

Πολιτική Δραστηριότητα
μικρογραφία|240x240εσ|Ο Κώστας Καραπαναγιωτίδης στο νομαρχιακό γραφείο στη Βέροια.
Στην πολιτική σκηνή, εκλέχθηκε πρώτος νομαρχιακός σύμβουλος Ημαθίας το 1998 και το 2002.

Το 2006, εξελέγη νομάρχης Ημαθίας από την πρώτη Κυριακή (ο τελευταίος αιρετός νομάρχης Ημαθίας), ενώ το 2010 ανέλαβε τη θέση του αντιπεριφερειάρχη Ημαθίας.

Κατά τη διάρκεια της θητείας του έδωσε έμφαση στην οδοποιία, την εκπαίδευση και την προβολή του τουριστικού προϊόντος της Ημαθίας.

Κοινωνική Προσφορά
Υπήρξε επίτιμο μέλος πολλών πολιτιστικών συλλόγων και οργανώσεων, λαμβάνοντας ιδιαίτερες τιμές και διακρίσεις για την προσφορά του. Διετέλεσε υπεύθυνος πολιτιστικών εκδηλώσεων στην Παναγία Σουμελά στο Βέρμιο και συμμετείχε σε επιτροπές και συλλόγους για την ένταξη των παλιννοστούντων στην ελληνική κοινωνία. Επιπλέον, υπήρξε ενεργός συμπαραστάτης σχολείων και ιδρυμάτων για παιδιά με ειδικές δεξιότητες.

Επιχειρηματική Δραστηριότητα
Τα τελευταία χρόνια δραστηριοποιείται στον επαγγελματικό τομέα ως ιδιοκτήτης αίθουσας δεξιώσεων. Αρχικά ξεκίνησε στη Θεσσαλονίκη και στη συνέχεια, μέχρι σήμερα, συνεχίζει τη δραστηριότητά του στο Μακροχώρι Ημαθίας.

Προσωπική Ζωή
Είναι παντρεμένος με την Ελένη Καραπαναγιωτίδου (πατρικό Φιλιππίδου) και έχουν έναν γιο, τον Θεόδωρο, επίκουρο καθηγητή στη Γνωσιακή Νευροεπιστήμη, στο Πανεπιστήμιο του Σάσσεξ, στο Ηνωμένο Βασίλειο.

Δισκογραφία
 Αρ.  Καλλιτέχνης(-ες)  Τίτλος  Αριθμός Καταλόγου  Έτος 1  Καραπαναγιωτίδης Κώστας - Κοσμίδης Γιώτης  Τα Ποντιακά  LP 221  1977 2  Καραπαναγιωτίδης Κ. - Κεσίδης Γ.  Τα Ποντιακά του Γιώργου Κεσίδη  LP 222  1977 3  Καραπαναγιωτίδης Κώστας  Ποντιακά Παραδοσιακά Νο 1  LP 224  1977 4  Καραπαναγιωτίδης Κώστας  Αητέντ' σ' επαραπέταναν  LP 228  1977 5  Καραπαναγιωτίδης Κώστας  Ποντιακά Παραδοσιακά Νο 2  LP 244  1978 6  Καραπαναγιωτίδης Κώστας - Γιώργος - Γιάννης  Ποντιακά Παραδοσιακά Νο 3  LP 251  1979 7  Καραπαναγιωτίδης Κώστας  Γώγος Κώστας (Χθες Σήμερα Πάντα)  LP 250  1980 8  Καραπαναγιωτίδης Κώστας  Ηλέμ ασήν ανατολής Νο 8  LP 318  1982 9  Καραπαναγιωτίδης Κώστας - Μίτκας Ιακωβίδης  -  LP 322  1982 10  Καραπαναγιωτίδης Κώστας  Γηροκομείο Αναγέννηση  LP 474  1984 11  Καραπαναγιωτίδης Κώστας  Έλα πουλίμ  -  1985 12  Καραπαναγιωτίδης Κώστας  Αγαπώ τα έμορφα  LP 403  1987 13  Καραπαναγιωτίδης Κώστας  ΕΥΞ. Λέσχη Βέροιας Α’  LP 464  1990 14  Καραπαναγιωτίδης Κώστας  ΕΥΞ. Λέσχη Βέροιας Β’  LP 464  1990 15  Καραπαναγιωτίδης Κώστας  Καλώς έρθετεν αδέλφεια  LP 484  1990 16  Καραπαναγιωτίδης Κώστας  Επιτυχίες  -  1991 17  Καραπαναγιωτίδης Κώστας  Θεσσαλονίκη ετράνυνες  -  1992 18  Καραπαναγιωτίδης Κώστας  Το πατρικόν το σπίτ’ν εμούν  LP 548  1994 19  Καραπαναγιωτίδης Κώστας  Τα πράσινα τα γαλανά τ’ οματέας  LP 132  1995 20  Καραπαναγιωτίδης Κώστας  Χορωδία Ευξ. Λέσχης Κοζάνης Α’  CD 397  1996 21  Καραπαναγιωτίδης Κώστας  Χορωδία Ευξ. Λέσχης Κοζάνης Β’  CD 397  1996 22  Καραπαναγιωτίδης Κώστας  Τα τραγούδια των Ελλ. του Πόντου  CD 455  1997 23  Καραπαναγιωτίδης Κώστας  Ύμνω  -  2003 24  Καραπαναγιωτίδης Κώστας  Ευξείνου Πόντου Περίπλους Νο 1  -  2005 25  Καραπαναγιωτίδης Κώστας  Ευξείνου Πόντου Περίπλους Νο 2  -  2005 26  Καραπαναγιωτίδης Κώστας  Δώρον Θεού είσαι  -  2017 27  Καραπαναγιωτίδης Κώστας - Νίκος Ιωαννίδης  Να ίλη που κ’ έβρεθεν Νο 1  -  - 28  Καραπαναγιωτίδης Κώστας - Νίκος Ιωαννίδης  Να ίλη που κ’ έβρεθεν Νο 2  -  - 29  Καραπαναγιωτίδης Κώστας  Ζωντανή ηχογράφηση από Λεμόνα Θεσσαλονίκης Νο 1  -  - 30  Καραπαναγιωτίδης Κώστας  Ζωντανή ηχογράφηση από Λεμόνα Θεσσαλονίκης Νο 2  -  -

Παραπομπές

Εξωτερικοί σύνδεσμοι
 Επίσημη ιστοσελίδα στο Facebook
 Δισκογραφία

Κατηγορία:Έλληνες τραγουδιστές ποντιακής μουσικής
Κατηγορία:Έλληνες τραγουδιστές